**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍԱՆՈՂԻ ՕՐՎԱ ԱՌԹԻՎ**

Սիրելի՛ ուսանողներ,

Ընդունեք իմ ջերմ բարեմաղթանքներն ու շնորհավորանքներն ուսանողների միջազգային օրվա առթիվ

Ուսանողությունը համարվում է յուրաքանչյուր պետության զարգացման ու առաջընթացի կարևորագույն երաշխիքներից մեկը, ուսանողների հմուտ ու մասնագիտական գիտելիքներով, ինչպես նաև նորարար ու փոփոխություններ բերող գաղափարներով են զարգացում ապրում կյանքի բոլոր ոլորտները, փոխվում հասարակության կարծրատիպերն ու ապրելակերպը։ Անհերքելի է, որ օր օրի փոփոխվող համաշխարհային մարտահրավերներին կարող ենք դիմագրավել միայն արդիական գիտելիքներով, խելացի, զարգացած ու առաջ գնալու ցանկությամբ լցված երիտասարդությամբ՝ այդ թվում, ուսանողներով։ Թե ինչպիսին կլինի մեր երկիրն ու աշխարհը տարիներ անց, մեծապես պայմանավորված է նաև ներկայիս ուսանողության ջանքերով, ձգտումներով ու հաստատակամությամբ:

Առանձնակի ջերմությամբ շնորհավորում եմ Արցախից տեղահանված այն ուսանողներին, ովքեր կարևորում և կիսատ չեն թողնում իրենց ուսումը, շարունակելով այն Հայաստանի ԲՈՒՀ-երում։

Սիրելի՛ ուսանողներ, այս պահը ձեր կյանքի ամենահիշարժան, գիտելիքներով և մարտահրավերներով լի, փոքր-ինչ դժվար, բայց և շատ կարևոր փուլերից է, և վստահ եմ, որ դուք այն կանցնեք մեծ պատվով։ Մաղթում եմ ձեզ ուժ, եռանդ, նպատակասլացություն և արդյունավետ ուսանողական տարիներ։

***Թալին համայնքի ղեկավար՝ Տավրոս Սափեյան***